text: Våde arrangementer
  28 juli 2011 kl. 17.30
  Mange af sommerens arrangementer har været ved at drukne i silende regn. Sidst i maj var det gæsterne på Jelling Musikfestival, der fik en blandet fornøjelse af musik og regn.
  Pladsen blev et mudret mareridt - det samme gjorde det til Grøn Koncert i Esbjerg, hvor kun halvdelen af de forventede gæster mødte op på grund af silende regn. Og i sidste weekend var årets store kræmmermarked i Vorbasse tæt på at drukne i regn og mudder.
  